

**ŠILALĖS RAJONO SAVIVALDYBĖS**

**KONTROLIERIUS**

|  |
| --- |
| AUDITO ATASKAITA |
| ŠILALĖS RAJONO SAVIVALDYBĖS 2017 METŲ KONSOLIDUOTŲJŲ  FINANSINIŲ IR BIUDŽETO VYKDYMO ATASKAITŲ RINKINIŲ TEISINGUMO, LĖŠŲ BEI TURTO NAUDOJIMO IR DISPONAVIMO JAIS TEISĖTUMO VERTINIMAS |
| 2018 m. liepos 13 d. Nr. 6 - 2  Šilalė |

Auditas atliktas, vykdant

Savivaldybės kontrolieriaus

2017 m. spalio 16 d. pavedimą Nr. 3-2 (4.1).

Auditą atliko savivaldybės kontrolierė

Liucija Kiniulienė

Auditas pradėtas 2017-10-16

Auditas baigtas 2018-07-13

Su audito ataskaita galima susipažinti

Šilalės rajono savivaldybės interneto puslapyje

adresu www.silale.lt

**TURINYS**

Įžanga ........................................................................................................................................ 3 psl.

Audito apimtis ir metodai ....................................................................................................... 5 psl.

Audito pastebėjimai ir išvados ............................................................................................... 8 psl.

1. Dėl savivaldybės 2017 metų biudžeto vykdymo ........................................................ 8 psl.
2. Dėl savivaldybės skolų ir skolinių įsipareigojimų ...................................................... 13 psl.
3. Dėl biudžeto lėšų ir turto valdymo, naudojimo ir disponavimo jais teisėtumo ........ 14 psl.
4. Savivaldybės 2017 metų konsoliduotųjų finansinių ataskaitų rinkinio vertinimas .... 17 psl.

Rekomendacijos ...................................................................................................................... 19 psl.

**ĮŽANGA**

Vadovaujantis Lietuvos Respublikos vietos savivaldos įstatymo[[1]](#footnote-1) ir Lietuvos Respublikos viešojo sektoriaus atskaitomybės įstatymo[[2]](#footnote-2) nuostatomis atliktas Šilalės rajono savivaldybės (toliau – Savivaldybė) 2017 metų konsoliduotųjų finansinių ir biudžeto vykdymo ataskaitų rinkinių vertinimo auditas.

***Audito tikslas*** – įvertinti Šilalės rajono savivaldybės 2017 metų konsoliduotųjų finansinių ir biudžeto vykdymo ataskaitų rinkinių duomenų tikrumą, teisingumą ir pareikšti nepriklausomą nuomonę; įvertinti Savivaldybės lėšų ir turto valdymo, naudojimo, disponavimo jais teisėtumą ir pareikšti nepriklausomą nuomonę.

***Audituotas subjektas*** – Šilalės rajono savivaldybės administracija (toliau – Savivaldybės administracija) adresas: J. Basanavičiaus g. 2, Šilalė; identifikavimo kodas 188773720.

***Audituojamas laikotarpis*** – 2017 metai.

Vadovaujantis Lietuvos Respublikos biudžeto sandaros įstatymu[[3]](#footnote-3) Savivaldybės biudžeto vykdymą organizuoja Savivaldybės administracijos direktorius, Savivaldybės biudžeto vykdymo ataskaitų rinkinį rengia Savivaldybės administracija. Vadovaujantis Lietuvos Respublikos viešojo sektoriaus atskaitomybės įstatymu[[4]](#footnote-4) savivaldybės konsoliduotųjų finansinių ataskaitų rinkinį (Savivaldybės biudžetinių įstaigų, Savivaldybės iždo ir kitų Savivaldybės kontroliuojamų viešojo sektoriaus subjektų finansinių ataskaitų rinkinys, parengtas kaip vieno viešojo sektoriaus subjekto finansinių ataskaitų rinkinys) rengia Savivaldybės administracija, konsoliduotąsias ataskaitas pasirašo Savivaldybės administracijos direktorius ir Finansų skyriaus vyr. specialistas, atsakingas už šių ataskaitų sudarymą. Savivaldybės konsoliduotųjų finansinių ir biudžeto vykdymo ataskaitų rinkiniai teikiami Finansų ministerijai ir Savivaldybės tarybai.

Audituojamu laikotarpiu Savivaldybės administracijos direktoriaus pareigas ėjo Raimundas Vaitiekus[[5]](#footnote-5). Finansų skyriaus vedėjo pareigose dirbo Danguolė Vėlavičiutė, į šias pareigas perkelta[[6]](#footnote-6) nuo 2016 m. sausio 4 d. Kitų subjektų, kuriuose šio audito metu atliktos audito procedūros, atsakingi asmenys pateikti ataskaitos *1 priede*.

Audito ataskaitoje pateikiami tik šio audito metu atlikti ir nustatyti dalykai, kurie įforminti audito darbo dokumentuose, o nepriklausoma nuomonė dėl Šilalės rajono savivaldybės 2017 metų konsoliduotųjų finansinių ir biudžeto vykdymo ataskaitų rinkinių duomenų, Savivaldybės biudžeto lėšų ir turto valdymo, naudojimo ir disponavimo jais teisėtumo ir jų naudojimo įstatymų nustatytiems tikslams pareiškiama audito išvadoje, kuri teikiama Savivaldybės tarybai.

AUDITO APIMTIS IR METODAI

Auditas atliktas vadovaujantis Valstybinio audito reikalavimais[[7]](#footnote-7), Tarptautiniais audito standartais[[8]](#footnote-8) ir kitais teisės aktais, reglamentuojančiais viešojo sektoriaus subjektų apskaitos tvarkymą ir asignavimų naudojimą, siekiant gauti pakankamą užtikrinimą, kad Savivaldybės konsoliduotose finansinėse ir biudžeto vykdymo ataskaitose nėra reikšmingų iškraipymų, kad jos teisingai parodo Savivaldybės turtą, finansavimo sumas, įsipareigojimus, grynąjį turtą, pajamas, sąnaudas, pinigų srautus, o Savivaldybės biudžeto lėšos ir turtas valdomi, naudojami ir disponuojami teisėtai. Visiškas užtikrinimas neįmanomas dėl įgimtų vidaus kontrolės apribojimų ir to fakto, kad netikrinta visų (100 proc.) ūkinių operacijų, ūkinių įvykių ir sudarytų sandorių. Audito metu buvo vertinama apskaitos sistema, vidaus kontrolė, atlikta rizikos veiksnių analizė bei galima įtaka Savivaldybės biudžeto vykdymo bei finansinėms ataskaitoms, įvertintos vadovybės numatytos vidaus kontrolės procedūros rizikai sumažinti ir valdyti.

Siekiant gauti audito tikslams reikalingų įrodymų, nustatytos svarbiausios audito sritys, kuriose atliktos pagrindinės audito procedūros, analitinės procedūros bei nuoseklios peržiūros testai.

Atliktos audito procedūros biudžeto pajamų vykdymo, biudžeto išlaidų vykdymo, asignavimų naudojimo darbo užmokesčio, socialinio draudimo įmokų ir ilgalaikio turto srityse. Šioms audito procedūroms atlikti buvo atrinkti audito pavyzdžiai, kurie, mano nuomone, geriausiai reprezentavo audito visumą. Audito įrodymai gauti taikant skaičiavimo, patikrinimo, paklausimo ir analitines procedūras.

Audito metu buvo vertinama:

***2017 metų Savivaldybės konsoliduotųjų finansinių ataskaitų rinkinys:***

* Finansinės būklės ataskaita pagal 2017 m. gruodžio 31 d. duomenis;
* Veiklos rezultatų ataskaita pagal 2017 m. gruodžio 31 d. duomenis;
* Pinigų srautų ataskaita pagal 2017 m. gruodžio 31 d. duomenis;
* Grynojo turto pokyčių ataskaita pagal 2017 m. gruodžio 31 d. duomenis;
* Aiškinamasis raštas prie 2017 m. gruodžio 31 d. finansinės atskaitomybės.

Turto ir atitinkamai finansavimo sumų, įsipareigojimų ir grynojo turto likutis, kaip nurodyta konsoliduotojoje finansinės būklės ataskaitoje, 2017 m. pradžioje buvo iš viso 72396,6 tūkst. Eur, pabaigoje – 73496,06 tūkst. Eur[[9]](#footnote-9).

***Savivaldybės 2017 metų konsoliduotųjų biudžeto vykdymo ataskaitų rinkinys[[10]](#footnote-10):***

* Savivaldybės biudžeto pajamų ir išlaidų plano vykdymo 2017 m. gruodžio 31 d. ataskaita, forma Nr. 1-sav.;
* Savivaldybės biudžeto išlaidų sąmatos vykdymo 2017 m. gruodžio 31 d. ataskaita, forma Nr. 2-sav.;
* Savivaldybės 2017 m. biudžeto vykdymo ataskaitos aiškinamasis raštas.

Vadovautasi pateiktų formų: Savivaldybės skolinių įsipareigojimų 2017 m. gruodžio 31 d. ataskaita (forma Nr. 3-sav.); Mokėtinų ir gautinų sumų ataskaita (forma Nr. 4) 2017 m. gruodžio 31 d. duomenimis.

Šilalės rajono savivaldybės funkcijoms vykdyti 2017 metais gauta 23925,7 tūkst. Eur biudžeto pajamų, iš jų 11528,7 tūkst. Eur valstybės dotacijų. Be to, gauta 205,2 tūkst. Eur įplaukų iš paskolų vykdomiems investiciniams projektams finansuoti. Bendra gautų pajamų į Savivaldybės biudžetą suma 24831,7 tūkst. Eur[[11]](#footnote-11).

2017 metais buvo vykdyta 14 programų, kurių finansavimui panaudota 23360,0 tūkst. Eur[[12]](#footnote-12). Programų priemonėms įgyvendinti Savivaldybės biudžeto asignavimai paskirstyti 40 asignavimų valdytojams, iš kurių Savivaldybės administracijai skiriama apie 33,7 proc. visų asignavimų.

***Lėšų ir turto valdymo, naudojimo ir disponavimo jais teisėtumo:***

Audito metu vertintas lėšų ir turto valdymo, naudojimo, disponavimo jais teisėtumas ir jų naudojimas įstatymų nustatytiems tikslams. Įvertinus veiksnius, turinčius įtakos tam tikroms audito sritims, audito procedūros atliktos 6 subjektuose: Šilalės rajono savivaldybės administracijoje, Šilalės rajono savivaldybės administracijos Šilalės kaimiškojoje seniūnijoje, Šilalės rajono savivaldybės administracijos Laukuvos seniūnijoje, Šilalės Simono Gaudėšiaus gimnazijoje, Šilalės r. Kaltinėnų Aleksandro Stulginskio gimnazijoje ir Šilalės r. Pajūrio Stanislovo Biržiškio gimnazijoje, vertinant darbo užmokesčio apskaičiavimo ir mokėjimo teisėtumą bei turto įsigijimo, naudojimo, perdavimo, nurašymo teisėtumą.

Savivaldybės finansinių ataskaitų ir savivaldybės biudžeto vykdymo ataskaitų rinkinių duomenys, taip pat 2017 m. savivaldybės biudžeto vykdymas, vertintas atsižvelgiant į:

* Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymą[[13]](#footnote-13);
* Lietuvos Respublikos biudžeto sandaros įstatymą[[14]](#footnote-14);
* Lietuvos Respublikos viešojo sektoriaus atskaitomybės įstatymą[[15]](#footnote-15);
* Lietuvos Respublikos valstybės biudžeto ir savivaldybių biudžetų sudarymo ir vykdymo taisykles[[16]](#footnote-16);
* Savivaldybių skolinimosi taisykles[[17]](#footnote-17);
* Viešojo sektoriaus apskaitos ir finansinės atskaitomybės standartus (toliau – VSAFAS);
* Kitus Savivaldybės biudžeto sudarymą ir vykdymą, viešojo sektoriaus subjektų grupės konsoliduotųjų finansinių ir biudžeto vykdymo ataskaitų rinkinių sudarymą reglamentuojančius teisės aktus.

Audito metu surinkta pakankamai įrodymų nepriklausomai nuomonei pateikti dėl konsoliduotųjų finansinių ir biudžeto vykdymo ataskaitų rinkinių bei biudžeto lėšų ir turto valdymo, naudojimo, disponavimo jais teisėtumo ir jų naudojimo įstatymų nustatytiems tikslams.

AUDITO PASTEBĖJIMAI IR IŠVADOS

**1. Dėl Savivaldybės 2017 metų biudžeto vykdymo**

***1.1. Savivaldybės biudžeto pajamos***

Biudžeto sandaros įstatyme nurodyta[[18]](#footnote-18), kad savivaldybių biudžetų teisinis pagrindas yra savivaldybių tarybų priimti sprendimai dėl atitinkamų biudžetinių metų savivaldybių biudžetų patvirtinimo. Savivaldybių tarybų sprendime, be kitų duomenų, turi būti nurodoma bendra pajamų suma ir jų paskirstymas pagal rūšis.

Savivaldybės biudžeto pajamas sudaro surinkti mokesčiai, dotacijos, gautos iš valstybės biudžeto, pajamos, gautos iš materialiojo ir nematerialiojo turto realizavimo, ir kitos pajamos, kurių didesnę dalį sudaro pajamos už prekes ir paslaugas. Šilalės rajono savivaldybės taryba[[19]](#footnote-19) patvirtino 2017 metų savivaldybės biudžeto pajamų planą – 21 048,2 tūkst. Eur. Biudžetinių metų eigoje Savivaldybės taryba biudžeto pajamų planą tikslino 8 kartus[[20]](#footnote-20), jį padidino 2 320,3 tūkst. Eur arba 11,0 proc., lyginant su patvirtintu planu. Reikšmingiausi pasikeitimai: pajamų planas padidintas dėl papildomai skirtų valstybės biudžeto dotacijų valstybinėms funkcijoms atlikti – 1279,3 tūkst. Eur, iš jų didžiąją dalį sudarė lėšos Vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti (546,0 tūkst. Eur) bei švietimo įstaigų modernizavimo programai įgyvendinti (390,8 tūkst. Eur). Nemažą dalį pajamų papildė ir ES struktūrinių fondų lėšos – 122,8 tūkst. Eur. Patikslintas Savivaldybės 2016 metų biudžeto pajamų planas sudarė 22648,7 tūkst. Eur *(1 lentelė)*.

Faktiškai į Savivaldybės biudžetą 2016 metais pajamų gauta 22836,6 tūkst. Eur arba 187,9 tūkst. Eur (0,8 proc.) daugiau negu planuota, patikslintas pajamų planas įvykdytas 100,8 proc.

*(1 lentelė)*.

*1 lentelė*

*(Pateikimo valiuta ir tikslumas: tūkst. Eur)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Pajamų pavadinimas*** | ***Patvirtin-tas biudžetas*** | ***Patikslin-tas***  ***planas*** | ***Patikslintas*** | | ***Įvykdyta*** | ***Pajamų struktūra proc.*** | ***Pajamų įvykdymas*** | |
| ***Suma***  *(3-2 stlp.)* | ***Proc.***  *(4/2)* | ***Suma***  *(6-3 stlp.)* | ***Įvykdymo proc.*** *(8/3)* |
| **1** | **2** | **3** | **4** | **5** | **6** | **7** | **8** | **9** |
| Mokesčiai | 10690,0 | 10794,0 | *104,0* | *1,0* | 11402,2 | **47,7** | 608,2 | 5,6 |
| Dotacijos, iš jų | 9435,8 | 11567,1 | *2131,3* | *22,6* | 11528,7 | **48,2** | -38,4 | -0,3 |
| * *ES struktūrinių fondų lėšos* | *331,2* | *638,2* | *307,0* | *92,7* | *656,0* | *2,7* | *17,8* | *2,8* |
| Kitos pajamos (įskaitant turo realizavimo pajamas), iš jų | 922,4 | 1007,4 | 85,0 | 9,2 | 994,8 | **4,1** | -12,6 | -1,3 |
| * *Turto pajamos:* | *75,5* | *82,8* | *7,3* | *9,7* | *113,6* | *0,4* | *30,8* | *37,2* |
| * *Palūkanos už depozitus* | *0* | *0* | *0* | *0* | *1,8* | *0* | *1,8* | *0* |
| ***Pajamų pavadinimas*** | ***Patvirtin-tas biudžetas*** | ***Patikslin-tas***  ***planas*** | ***Patikslintas*** | | ***Įvykdyta*** | ***Pajamų struktūra proc.*** | ***Pajamų įvykdymas*** | |
| ***Suma***  *(3-2 stlp.)* | ***Proc.***  *(4/2)* | ***Suma***  *(6-3 stlp.)* | ***Įvykdymo proc.*** *(8/3)* |
| **1** | **2** | **3** | **4** | **5** | **6** | **7** | **8** | **9** |
| * *nuomos mokestis už valstybinę žemę* | *50,0* | *50,0* | *0* | *0* | *79,1* | *0,3* | *29,1* | *58,2* |
| * *mokestis už medžiojamų gyvūnų išteklius* | *7,4* | *18,4* | *11,0* | *148,6* | *18,4* | *0,1* | *0* | *0* |
| * *kiti mokesčiai už valstybinius gamtos išteklius* | *18,1* | *14,4* | *-3,7* | *-20,4* | *14,3* | *0* | *-0,1* | *-0,7* |
| * *Pajamos už prekes ir paslaugas, iš jų:* | *827,9* | *862,7* | *34,8* | *4,2* | *763,7* | *3,2* | *-99,0* | *-11,5* |
| * *pajamos už patalpų nuomą* | *63,8* | *63,8* | *0* | *0* | *53,8* | *0,2* | *-10,0* | *-15,7* |
| * *pajamos už atsitiktines paslaugas* | *494,6* | *524,9* | *30,3* | *6,1* | *475,2* | *2,0* | *-49,7* | *-9,46* |
| * *įmokos už išlaikymą švietimo, socialinės apsaugos ir kitose įstaigose* | *269,5* | *274,0* | *4,5* | *1,7* | *234,7* | *1,0* | *-39,3* | *-14,3* |
| * *Pajamos iš baudų ir konfiskacijos* | *12,0* | *12,0* | *0* | *0* | *38,3* | *0,2* | *26,3* | *219,2* |
| * *Kitos neišvardytos pajamos* | *2,0* | *2,0* | *0* | *0* | *30,2* | *0,1* | *28,2* | *1410,0* |
| * *Materialiojo ir nematerialiojo turto realizavimo pajamos* | *5,0* | *47,9* | *42,9* | *858,0* | *49,0* | *0,2* | *1,1* | *2,29* |
| **Iš viso:** | **21048,2** | **23368,5** | ***2320,3*** | ***11,0*** | **23925,7** | **100,0** | **557,2** | **2,38** |
| *Ataskaitinio laikotarpio pradžioje lėšų likutis* | *696,6* |  | | | | | | |

Pajamų pagal atskiras pajamų rūšis planas liko neįvykdytas. Į savivaldybės biudžetą negauta valstybės biudžeto dotacijų – 38,4 tūkst. Eur (įvykdymas 99,7 proc.) bei kitų pajamų – 12,6 tūkst. Eur (įvykdymas 98,7 proc.), iš jų, įmokų už išlaikymą švietimo, socialinės apsaugos ir kitose įstaigose negauta 39,3 tūkst. Eur pajamų (įvykdymas 85,7 proc.), pajamų už patalpų nuomą negauta 10,0 tūkst. Eur (įvykdymas 84,3 proc.), pajamų už atsitiktines paslaugas negauta 49,7 tūkst. Eur (įvykdymas 90,5 proc.).

Gauta neplanuotų turto pajamų daugiau – 30,8 tūkst. Eur (įvykdymas 137,2 proc.), gauta daugiau mokesčių – 608,2 tūkst. Eur (įvykdymas 105,6 proc.), gauta pajamų iš baudų ir konfiskacijos – 26,3 tūkst. Eur bei kitų neišvardytų pajamų – 28,2 tūkst. Eur daugiau.

Apie 2017 metų Savivaldybės biudžeto pajamų surinkimą ir planinių užduočių vykdymą pagal atskiras pajamų rūšis duomenys pateikiami *2 lentelėje:*

*2 lentelė*

*(Pateikimo valiuta ir tikslumas: tūkst. Eur)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil.**  **Nr.** | **Pajamų pavadinimas** | **Vykdymas**  **2016 m.** | | **2017 metai** | | **2017 m. pajamų įvykdymo palyginimas su 2016 m. įvykdymu** | |
| Suma | proc. | Patikslintas planas | Įvykdymas | **Suma**  *(6 sk. – 3 sk.)* | **Įvykdymo palyginimo proc.**  *(7/3 sk.)* |
| **1** | **2** | **3** | **4** | **5** | **6** | **7** | **8** |
| **1.** | **Mokesčiai** | **10387,4** | **103,2** | **10794,0** | **11402,2** | **1014,8** | **109,8** |
| 1.1. | Gyventojų pajamų mokestis | 9451,3 | 102,6 | 10006,0 | 10439,3 | 988,0 | 110,5 |
| 1.2. | Turto mokesčiai | 407,7 | 125,1 | 205,0 | 357,7 | -50,0 | 87,7 |
| *1.2.1.* | *Žemės mokestis* | *240,6* | *122,8* | *75,0* | *157,2* | *-83,4* | *65,3* |
| **Eil.**  **Nr.** | **Pajamų pavadinimas** | **Vykdymas**  **2016 m.** | | **2017 metai** | | **2017 m. pajamų įvykdymo palyginimas su 2016 m. įvykdymu** | |
| Suma | proc. | Patikslintas planas | Įvykdymas | **Suma**  *(6 sk. – 3 sk.)* | **Įvykdymo palyginimo proc.**  *(7/3 sk.)* |
| **1** | **2** | **3** | **4** | **5** | **6** | **7** | **8** |
| *1.2.2.* | *Paveldimo turto mokestis* | *5,0* | *100,0* | *5,0* | *7,1* | *2,1* | *142,0* |
| *1.2.3.* | *Nekilnojamojo turto mokestis* | *162,1* | *129,7* | *125,0* | *193,4* | *31,3* | *119,3* |
| 1.3. | Prekių ir paslaugų mokesčiai | 528,4 | 100,6 | 583,0 | 605,2 | 76,8 | 114,5 |
| **2.** | **Dotacijos** | **11500,9** | **99,2** | **11567,1** | **11528,7** | **27,8** | **100,2** |
| **3.** | **Kitos pajamos** | **889,7** | **94,4** | **959,5** | **945,8** | **56,1** | **106,3** |
| **4.** | **Materialiojo ir nematerialiojo turto realizavimo pajamos** | **58,6** | **126,8** | **47,9** | **49,0** | **-9,6** | **83,6** |
| ***Visi mokesčiai, dotacijos, pajamos ir sandoriai*** | | ***22836,6*** | ***100,8*** | ***23368,5*** | ***23925,7*** | ***1089,1*** | ***104,8*** |
| ***5.*** | ***Skolinimosi pajamos*** | ***3602,8*** | ***99,1*** | ***0*** | ***205,2*** | ***-3397,6*** | ***x*** |
| ***6.*** | ***Metų pradžios lėšų likutis*** | ***393,5*** | ***x*** | ***696,6*** | ***700,8*** | ***307,3*** | ***x*** |
| **IŠ VISO ĮPLAUKŲ:** | | **26832,9** | **101,0** | **24065,1** | **24831,7** | **-2001,2** | **92,5** |

Į Savivaldybės biudžetą 2017 metais gauta 24831,7 tūkst. Eur arba 2001,2 tūkst. Eur (7,5 proc.) mažiau pajamų negu praeitais metais. Tai įtakojo ženkliai sumažėjusios finansinių įsipareigojimų prisiėmimo (skolinimosi) pajamos. Didžiausią dalį – 48,2 proc. *(1 lentelė)* Savivaldybės pajamų struktūroje sudaro valstybės dotacijos. Palyginus su ankstesniais metais dotacijų padidėjo 0,2 proc., tai įtakojo darbo apmokėjimo teisės aktų pasikeitimas. Taip pat 6,3 proc. padidėjo įplaukų gautų iš kitų pajamų – pajamų iš baudų ir konfiskacijos bei turto pajamų.

***1.2. Savivaldybės biudžeto išlaidos***

Šilalės rajono savivaldybės taryba patvirtino[[21]](#footnote-21) Savivaldybės 2017 m. biudžeto asignavimus išlaidoms – 21 048,2 tūkst. Eur (įskaitant 2016 m. nepanaudotą lėšų likutį), Savivaldybės biudžetą tikslino 8 kartus, ir patikslintas asignavimų planas – 24 235,1 tūkst. Eur, iš jų:

- asignavimai išlaidoms 20995,9 tūkst. Eur, arba 86,6 proc. visų asignavimų, iš to skaičiaus 59,7 proc. darbo užmokesčiui ir socialinio draudimo įmokoms;

- asignavimai turtui įsigyti 3239,2 tūkst. Eur, arba 13,4 proc. visų asignavimų, iš to skaičiaus 16,3 proc. paskolų grąžinimui.

Savivaldybės biudžeto išlaidų plano vykdymo 2017 m. gruodžio 31 d. ataskaitos (forma Nr. 1-sav., 2-sav.) duomenimis, asignavimų panaudota 23360,0 tūkst. Eur, arba 96,4 proc. visų patvirtintų lėšų. Asignavimų panaudojimo duomenys pateikiami *3 lentelėje*.

*3 lentelė*

*(Pateikimo valiuta ir tikslumas: tūkst. Eur)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rodikliai** | **Įvykdy**  **mas**  **2016 m.** | **Patikslintas 2017 m. planas** | **Įvykdymas 2017 m.** | **2017 m. plano įvykdymas** | | **2017 m. išlaidų palyginimas su 2016 m. įvykdymu** | | **Išlaidų struktūra proc.**  ***2017 m.*** |
| **Suma**  *(4-3)* | **Proc.** | **Suma**  *(4-2)* | **Proc.** |
| **1** | **2** | **3** | **4** | **5** | **6** | **7** | **8** | **9** |
| **Bendra asignavimų suma, iš jų:** | **26132,1** | **24235,1** | **23360,0** | **-875,1** | **96,4** | **-2772,1** | **-10,6** | **100,0** |
| * Išlaidos darbo užmokesčiui ir socialiniam draudimui | 12471,5 | 12527,8 | 12470,8 | -57,0 | 99,5 | -0,7 | 0,0 | 53,4 |
| * Išlaidos prekių ir paslaugų naudojimui | 3624,5 | 4340,9 | 4061,3 | -279,6 | 93,6 | 436,8 | 12,1 | 17,4 |
| * Išlaidos socialinėms išmokoms (pašalpoms) | 1562,3 | 1620,5 | 1570,6 | -49,9 | 96,9 | 8,3 | 0,5 | 6,7 |
| * Materialiojo ir nematerialiojo bei finansinio turto įsigijimo išlaidos | 2641,9 | 2710,2 | 2283,1 | -427,1 | 84,2 | -358,8 | -13,6 | 9,8 |
| * Išlaidos dėl finansinių įsipareigojimų vykdymo (paskolų grąžinimas)   *(t. sk. refinansavimo suma)* | 4148,5  *(3369,2)\** | *529,0* | *528,3* | -0,7 | 99,99 | *-3620,2* | -87,3 | 2,3 |
| * Kitos išlaidos | 1683,4 | 2506,7 | 2445,9 | -60,8 | 97,6 | 762,5 | 45,3 | 10,4 |

*\*Refinansavimas*

Palyginus su 2016 metais (forma 1-sav., 2-sav.), ataskaitinių metų biudžeto išlaidos sumažėjo 2772,1 tūkst. Eur arba 10,6 proc. Didžiausią Savivaldybės biudžeto išlaidų dalį sudarė išlaidos darbo užmokesčiui ir socialiniam draudimui – 53,4 proc., lyginant su 2016 m. sumažėjo 0,7 proc. Išlaidos prekėms ir paslaugoms sudaro 17,4 proc. nuo visų išlaidų ir lyginant su 2016 m. padidėjo 12,1 proc. Išlaidos socialinėms išmokoms sudarė 6,7 proc. visų išlaidų ir lyginant su 2016 m. padidėjo 0,5 proc. Išlaidos turtui įsigyti sudarė 9,8 proc. visų išlaidų ir lyginant su 2016 m. sumažėjo – 13,6 proc.

Metinėse biudžeto vykdymo ataskaitose (forma Nr. 1-sav. ir Nr. 2-sav.) pateiktas Savivaldybės 2017 m. biudžeto asignavimų panaudojimas pagal valstybės funkcijas. Savivaldybės biudžeto 2017 m. išlaidų pagal funkcinę klasifikaciją plano vykdymo analizė pateikiama *4 lentelėje:*

*4 lentelė*

*(Pateikimo valiuta ir tikslumas: tūkst. Eur)*

|  |  |  |  |  |  |  |
| --- | --- | --- | --- | --- | --- | --- |
| ***Funkci-***  ***nės klasifi-***  ***kacijos kodas*** | ***Išlaidos pagal funkcinę***  ***klasifikaciją*** | ***Patikslintas***  ***planas*** | ***Įvykdyta*** | ***Rezultatas*** | | ***Lyginama-***  ***sis svoris visose išlaidose, proc.*** |
| ***Skirtumas***  *(4 sk. – 3 sk.)* | ***Proc.*** |
| **1** | **2** | **3** | **4** | **5** | **6** | **7** |
| 1 | Bendros valstybės paslaugos | 2547,2 | 2414,2 | -133,0 | 94,8 | 10,3 |
| 2 | Gynyba | 19,6 | 19,6 | 0 | 100,0 | 0,1 |
| 3 | Viešoji tvarka ir visuomenės apsauga | 638,2 | 638,2 | 0 | 100,0 | 2,7 |
| 4 | Ekonomika | 2664,1 | 2580,8 | -83,3 | 96,9 | 11,0 |
| 5 | Aplinkos apsauga | 954,1 | 910,8 | -43,3 | 95,5 | 3,9 |
| ***Funkci-***  ***nės klasifi-***  ***kacijos kodas*** | ***Išlaidos pagal funkcinę***  ***klasifikaciją*** | ***Patikslintas***  ***planas*** | ***Įvykdyta*** | ***Rezultatas*** | | ***Lyginama-***  ***sis svoris visose išlaidose, proc.*** |
| ***Skirtumas***  *(4 sk. – 3 sk.)* | ***Proc.*** |
| **1** | **2** | **3** | **4** | **5** | **6** | **7** |
| 6 | Būstas ir komunalinis ūkis | 730,5 | 610,3 | -120,2 | 83,5 | 2,6 |
| 7 | Sveikatos apsauga | 310,2 | 298,3 | -11,9 | 96,2 | 1,3 |
| 8 | Poilsis, kultūra ir religija | 1604,2 | 1470,6 | -133,6 | 91,7 | 6,3 |
| 9 | Švietimas | 11214,3 | 11049,2 | -165,1 | 98,5 | 47,3 |
| 10 | Socialinė apsauga | 3023,7 | 2839,7 | -184,0 | 93,9 | 12,2 |
|  | **IŠ VISO IŠLAIDŲ** | **23706,1** | **22831,7** | **-874,4** | **96,3** | **x** |
|  | *Finansinių įsipareigojimų vykdymas (paskolų grąžinimas)* | *529,0* | *528,3* | *-0,7* | *99,9* | *2,3* |
|  | *Finansinio turto įsigijimo išlaidos* | *0* | *0* | *0* | *x* | *x* |
|  | **IŠ VISO IŠLAIDŲ** | **24235,1** | **23360,0** | **-875,1** | **96,4** | **100,0** |

2017 metais planuotų biudžeto asignavimų panaudojimas yra mažesnis pagal aštuonis valstybės funkcinės klasifikacijos kodus. Savivaldybės biudžeto išlaidų struktūroje pagal valstybės funkcinę klasifikaciją daugiausiai asignavimų skirta ir panaudota švietimui – 47,3 proc. visų išlaidų (palyginus su 2016 m. padidėjo 5,4 proc.). Išlaidos socialinei apsaugai sudaro 12,2 proc. (palyginus su 2016 m. padidėjo 1,6 proc.), bendros valstybės paslaugos – 10,3 proc. (palyginus su 2016 m. padidėjo 1,0 proc.

Metų pabaigoje nepanaudoti asignavimai sudarė 875,1 tūkst. Eur. Kiekybiniu aspektu daugiausiai planuotų asignavimų nepanaudota socialinei apsaugai – 184,0 tūkst. Eur, švietimui – 165,1 tūkst. Eur., poilsiui, kultūrai ir religijai 133,6 tūkst. Eur bei bendrosioms valstybės paslaugoms 133,0 tūkst. Eur.

Duomenys apie Savivaldybės 2017 metų biudžeto asignavimų paskirstymą pagal programas (įskaitant patikslinimus) ir įvykdymą pateikiami *5 lentelėje.*

*5 lentelė*

*(Pateikimo valiuta ir tikslumas: tūkst. Eur)*

|  |  |  |  |  |
| --- | --- | --- | --- | --- |
| **Programos**  **Nr.** | **Programos pavadinimas** | **Patikslintas**  **planas** | **Įvykdyta** | **Nukrypimas nuo plano**  *(4 sk. – 5 sk.)* |
| **1** | **2** | **3** | **4** | **5** |
| 01 | Savivaldybės funkcijų įgyvendinimo ir valdymo tobulinimo programa | 3061,5 | 2896,4 | -165,1 |
| 02 | Aplinkos apsaugos ir gerų sanitarijos ir higienos sąlygų užtikrinimo gyvenamojoje aplinkoje programa | 98,1 | 80,8 | -17,3 |
| 03 | Šilalės rajono viešosios tvarkos ir visuomenės priešgaisrinės apsaugos programa | 37,1 | 28,5 | -8,6 |
| 04 | Sveikatos apsaugos programa | 119,5 | 115,8 | -3,7 |
| 05 | Kultūros ugdymo ir etnokultūros puoselėjimo programa | 1357,5 | 1328,2 | -29,3 |
| 06 | Kūno kultūros ir sporto programa | 11,5 | 8,3 | -3,2 |
| **Programos**  **Nr.** | **Programos pavadinimas** | **Patikslintas**  **planas** | **Įvykdyta** | **Nukrypimas nuo plano**  *(4 sk. – 5 sk.)* |
| **1** | **2** | **3** | **4** | **5** |
| 07 | Švietimo kokybės ir mokymosi aplinkos užtikrinimo programa | 10618,8 | 10506,1 | -112,7 |
| 08 | Valstybinių (perduotų savivaldybėms) funkcijų vykdymo programa | 2339,9 | 2280,8 | -59,1 |
| 09 | Socialinės apsaugos plėtojimo programa | 2244,7 | 2099,7 | -145,0 |
| 10 | Žemės ūkio plėtros ir melioracijos programa | 467,6 | 462,8 | -4,8 |
| 11 | Komunalinio ūkio ir turto programa | 1780,4 | 1737,0 | -43,4 |
| 12 | 2016-2018 metų Šilalės rajono savivaldybės investicijų programa | 642,0 | 641,8 | -0,2 |
| 13 | Savivaldybės infrastruktūros objektų priežiūros ir plėtros programa | 1441,0 | 1161,2 | -279,8 |
| 14 | Jaunimo politikos įgyvendinimo programa | 15,5 | 12,6 | -2,9 |
| **Iš viso 14 programų asignavimų:** | | **24235,1** | **23360,0** | **-875,1** |

2017 metais buvo vykdoma 14 programų. Programų priemonių įgyvendinimui nepanaudota 875,1 tūkst. Eur. Planuotų asignavimų nepanaudota dėl: laiku nepradėtų vykdyti projektų – darė įtaką Savivaldybės infrastruktūros objektų priežiūros ir plėtros programos vykdymui (279,8 tūkst. Eur); per didelio prognozuojamo plano ir negautų pajamų už teikiamas paslaugas – darė įtaką Savivaldybės funkcijų įgyvendinimo ir valdymo tobulinimo programos vykdymui (165,1 tūkst. Eur) ir Socialinės apsaugos plėtojimo programos vykdymui (145,0 tūkst. Eur); rajone sumažėjusio mokinių skaičiaus, sumažėjo nemokamo maitinimo ir mokymo reikmėms skirtų išlaidų – darė įtaką Švietimo kokybės ir mokymosi aplinkos užtikrinimo programos vykdymui (112,7 tūkst. Eur).

Biudžeto lėšų likutis audituojamo laikotarpio pradžioje buvo 700,8 tūkst. Eur, laikotarpio pabaigoje – 1471,7 tūkst. Eur.

**2. Dėl savivaldybės skolų ir skolinių įsipareigojimų**

Savivaldybės biudžeto skolos ir skoliniai įsipareigojimai[[22]](#footnote-22) 2017 m. gruodžio 31 d. sudarė 4124,6 tūkst. Eur, lyginant su 2016 m. gruodžio 31 d., sumažėjo 813,1 tūkst. Eur. Įsiskolinimų, kurių praleistas terminas daugiau kaip 45 dienos – nebuvo. Savivaldybės biudžeto gautinos sumos 2017 m. gruodžio 31 d. sudarė 49,6 tūkst. Eur, lyginant su 2016 m. gruodžio 31 d., sumažėjo 26,8 tūkst. Eur. Didžiausią dalį mokėtinų sumų sudarė paskolos – 3757,2 tūkst. Eur arba 91,1 proc., kitas mokėtinas sumas sudarė už prekes ir paslaugas – 248,5 tūkst. Eur, darbo užmokesčio ir socialinio draudimo įmokų – 23,1 tūkst. Eur. Pažymėtina, kad darbo užmokesčio ir socialinio draudimo įmokų įsiskolinimas sumažėjo 25,8 tūkst. Eur arba 52,8 proc.

Savivaldybės negrąžintų paskolų likutis 2017 m. pradžioje buvo 4080,3 tūkst. Eur. 2017 metais Savivaldybė paėmė 205,2 tūkst. Eur paskolų ir per metus grąžino 528,3 tūkst. Eur, sumokėjo palūkanų 41,5 tūkst. Eur. Negrąžintų paskolų likutis metų pabaigoje siekė 3757,2 tūkst. Eur[[23]](#footnote-23). Per 2017 metus skoliniai įsipareigojimai kredito įstaigoms sumažėjo 323,1 tūkst. Eur.

Savivaldybės taryba kontroliuojamiems subjektams yra suteikusi 178,7 tūkst. Eur garantijų.

Pažymėtina, kad skolintos lėšos (ilgalaikės paskolos) pagal Lietuvos Respublikos biudžeto sandaros įstatymo[[24]](#footnote-24) nuostatas gali būti naudojamos tik investicijų projektams finansuoti. Savivaldybės 2017 m. skolos, metinė grynojo skolinimosi suma bei suteiktų garantijų suma neviršijo Lietuvos Respublikos 2017 metų valstybės ir savivaldybių biudžetų finansinių rodiklių patvirtinimo įstatymu nustatytų skolinimosi ir garantijų limitų[[25]](#footnote-25).

**3. Dėl biudžeto lėšų ir turto valdymo, naudojimo ir disponavimo jais teisėtumo**

Audito planavimo metu atrinktose įstaigose: Šilalės rajono savivaldybės administracijoje, Šilalės rajono savivaldybės administracijos Šilalės kaimiškojoje seniūnijoje, Šilalės rajono savivaldybės administracijos Laukuvos seniūnijoje, Šilalės Simono Gaudėšiaus gimnazijoje, Šilalės r. Kaltinėnų Aleksandro Stulginskio gimnazijoje ir Šilalės r. Pajūrio Stanislovo Biržiškio gimnazijoje atliktos pagrindinės audito procedūros biudžeto asignavimų naudojimo (darbo užmokesčiui ir socialinio draudimo įmokoms bei ilgalaikio turto) srityje.

* Darbo užmokesčio srityje vertinta, ar įstaigų administracijos ir kitų darbuotojų tarnybinių atlyginimų koeficientai, pareiginės algos, priedai, priemokos ir išmokos nustatyti teisingai ir atitinka teisės aktuose patvirtintus dydžius; ar teisingai, laikantis teisės aktų reikalavimų, nustatytos išeitinės piniginės išmokos, kompensacijos už nepanaudotas kasmetines atostogas atleidžiamiems darbuotojams.
* Vertinta, ar ilgalaikis turtas įsigytas teisės aktų nustatyta tvarka, ar išlaidos turtui įsigyti buvo suplanuotos ir neviršijo asignavimų plano.

*Darbo užmokesčio srityje nustatyta, kad:*

***Šilalės rajono savivaldybės administracijoje***

* Nesivadovaujama Darbo kodekso nuostatomis[[26]](#footnote-26):
* nenustatytos darbo laiko apskaitos taisyklės – nepatvirtinta darbo laiko apskaitos žiniaraščio forma, žymėjimas, paskelbimo būdas bei saugojimas.

***Šilalės rajono savivaldybės administracijos Laukuvos seniūnijoje***

* Nesivadovaujama Darbo kodekso nuostatomis[[27]](#footnote-27):
* nenustatytos darbo laiko apskaitos taisyklės – nepatvirtinta darbo laiko apskaitos žiniaraščio forma, žymėjimas, paskelbimo būdas bei saugojimas.

***Šilalės rajono savivaldybės administracijos Šilalės kaimiškojoje seniūnijoje***

* Nesivadovaujama Metinių vidutinio mėnesio darbo dienų ir vidutinio mėnesio darbo valandų skaičių 2017 metais nuostatomis[[28]](#footnote-28):
* vienam atleistam seniūnijos darbuotojui priskaičiuota darbo užmokesčio piniginė kompensacija 14,64 Eur daugiau;
* Nesivadovaujama Darbo kodekso nuostatomis[[29]](#footnote-29):
* nenustatytos darbo laiko apskaitos taisyklės – nepatvirtinta darbo laiko apskaitos žiniaraščio forma, žymėjimas, paskelbimo būdas bei saugojimas.

*Turto įsigijimo ir valdymo srityje nustatyta, kad:*

***Šilalės r. Kaltinėnų Aleksandro Stulginskio gimnazijoje***

* Nesivadovaujama Vietos savivaldos įstatymo[[30]](#footnote-30) nuostatomis bei Šilalės rajono savivaldybės ir valstybės turto valdymo, naudojimo ir disponavimo juo tvarkos aprašu[[31]](#footnote-31):
* gimnazijos balanse apskaitomas savivaldybei nuosavybės teise priklausantis turtas (9 vnt.), kurio įsigijimo vertė yra 356377,69 Eur, Nekilnojamojo turto registre neįregistruota patikėjimo teisė;
* gimnazijos balanse apskaitomas savivaldybei nuosavybės teise priklausantis turtas (6 vnt.), kurį patikėjimo teise tebevaldo Bijotų Dionizo Poškos pagrindinė mokykla, kuri nuo 2016-09-01 reorganizuota ir prijungta prie gimnazijos. Bendra turto įsigijimo vertė yra 514009,17 Eur, Nekilnojamojo turto registre patikėjimo teisė neįregistruota;
* gimnazijos apskaitoje neužregistruotas kiemo statinys – kaminas, Nekilnojamojo turto registre įregistruota, kad šį turtą valdo, naudoja ir disponuoja patikėjimo teise Bijotų Dionizo Poškos pagrindinė mokykla.
* Nesivadovaujama Inventorizacijos taisyklių nuostatomis[[32]](#footnote-32):
* inventorizacijos komisija faktiškai neapžiūrėjo dviejų statinių jų buvimo vietoje ir neįsitikino, kad vienas statinys (šachtinis šulinys) yra seniai privatizuotoje teritorijoje, o kitas (priešgaisrinis rezervuaras) apžėlęs žolėmis ir išnykęs dėl senumo. Šių statinių likutinė vertė 0,00 Eur.
* Nesivadovaujama Ilgalaikio turto nusidėvėjimo (amortizacijos) ekonominių normatyvų Šilalės rajono savivaldybės viešojo sektoriaus subjektams sąrašu[[33]](#footnote-33):
* gimnazija 3 ilgalaikio turto vienetams neteisingai taikė turto nusidėvėjimo normatyvus bei neteisingai apskaičiavo turto nusidėvėjimą;
* neteisingai numeruojamos Ilgalaikio turto apskaitos kortelės, daug kortelių sunumeruota vienu numeriu.

***Šilalės r. Pajūrio Stanislovo Biržiškio gimnazijoje***

* Nesivadovaujama Vietos savivaldos įstatymo[[34]](#footnote-34) nuostatomis bei Šilalės rajono savivaldybės ir valstybės turto valdymo, naudojimo ir disponavimo juo tvarkos aprašu[[35]](#footnote-35):
* gimnazijos balanse neapskaitomas, Nekilnojamojo turto registre įregistruotas patikėjimo teise valdomas savivaldybei nuosavybės teise priklausantis turtas – Kiti inžineriniai statiniai (Kiemo statiniai).
* Nesivadovaujama Valstybės ir savivaldybių turto valdymo, naudojimo ir disponavimo juo įstatymo[[36]](#footnote-36) nuostatomis:
* gimnazijos nebalansinėje sąskaitoje užregistruotas 0,5701 ha žemės sklypas (valstybinės žemės patikėjimo teisė suteikta Nacionalinei žemės tarnybai prie Žemės ūkio ministerijos), kurio panaudos gavėjas yra Šilalės r. Tenenių pagrindinė mokykla (1999-01-19 Panaudos sutartis Nr. 39).
* Nesivadovaujama Biudžeto sandaros įstatymo[[37]](#footnote-37) nuostatomis:
* nematerialiajam turtui įsigyti suplanuoti ir skirti 8689,70 Eur biudžeto asignavimai, panaudoti ilgalaikio materialiojo turto įsigijimui.

***Šilalės Simono Gaudėšiaus gimnazijoje***

* Nesivadovaujama Vietos savivaldos įstatymo[[38]](#footnote-38) nuostatomis bei Šilalės rajono savivaldybės ir valstybės turto valdymo, naudojimo ir disponavimo juo tvarkos aprašu[[39]](#footnote-39):
* gimnazijos balanse neapskaitomas, Nekilnojamojo turto registre įregistruotas patikėjimo teise valdomas savivaldybei nuosavybės teise priklausantis turtas – Kiti inžineriniai statiniai (Kiemo aikštelės).
* Nesivadovaujama VSAFAS nuostatomis[[40]](#footnote-40):
* gimnazijos apskaitoje atskiri muzikos instrumentai priskirti Kitų mašinų ir įrenginių ilgalaikio materialiojo turto grupei ir apskaitomi tos grupės sąskaitoje.
* Nesivadovaujama Ilgalaikio turto nusidėvėjimo (amortizacijos) ekonominių normatyvų Šilalės rajono savivaldybės viešojo sektoriaus subjektams sąrašu[[41]](#footnote-41):
* atskiriems ilgalaikio turto vienetams neteisingai priskirta turto grupė;
* neteisingai numeruojamos Ilgalaikio turto apskaitos kortelės, daug kortelių sunumeruota vienu numeriu.

**4. Savivaldybės 2017 metų konsoliduotųjų finansinių ataskaitų rinkinio vertinimas**

Pagal finansų ministro patvirtintą 2017 metų konsolidavimo schemą[[42]](#footnote-42), Šilalės rajono savivaldybės subjektų grupę sudaro 31 viešojo sektoriaus subjektai. Vertinimo metu nustatyta, kad 31 viešojo sektoriaus subjektai, nurodyti 2017 m. konsolidavimo schemoje, pateikė duomenis viešojo sektoriaus ataskaitų konsolidavimo informacinėje sistemoje (toliau - VSAKIS[[43]](#footnote-43)), t. y. 24 biudžetinės įstaigos, 6 sveikatos priežiūros viešosios įstaigos ir Iždas. Savivaldybės metinis konsoliduotųjų finansinių ataskaitų rinkinys VSAKIS parengtas ir pateiktas nustatytais terminais[[44]](#footnote-44), t. y. parengtas ir patvirtintas 2018 m. gegužės 29 d. Parengtas 2017 m. Savivaldybės konsoliduotųjų finansinių ataskaitų rinkinys tikrintas ir analizuotas šiais aspektais: ataskaitų loginiai ryšiai, pateiktos sumos, ar pateikta visa reikiama informacija, tarpusavio sandorių eliminavimas, konsolidavimo įrašai.

Pagal Finansų skyriaus pateiktas konsolidavimo kontrolės bei konsoliduotųjų ataskaitų korektiškumo tikrinimo ataskaitas, neištaisytų klaidų nenustatyta.

*Savivaldybės 2017 metų konsoliduotųjų finansinių ataskaitų rinkinys pagal derinimo ir eliminavimo ryšius yra korektiškas. Konsolidavime dalyvaujančių viešojo sektoriaus subjektų pateikti duomenys VSAKIS yra teisingi ir patikimi.*

**REKOMENDACIJOS**

*Nustatyti neatitikimai apskaitos srityje neturi reikšmingos įtakos Savivaldybės konsoliduotųjų finansinių ir biudžeto vykdymo ataskaitų rinkinių duomenų teisingumui ir patikimumui. Rekomendacijos dėl nustatytų neatitikimų ir teisės aktų pažeidimų pateiktos atitinkamiems subjektams, nustatyti rekomendacijų įgyvendinimo terminai.*

Savivaldybės kontrolierė Liucija Kiniulienė

*Audito ataskaitos „Dėl Šilalės rajono savivaldybės 2016 metų konsoliduotųjų biudžeto vykdymo ir finansinių ataskaitų rinkinių bei lėšų ir turto naudojimo audito rezultatų“*

*1 priedas*

|  |  |  |  |
| --- | --- | --- | --- |
| **Eil.**  **Nr.** | **Subjektas** | **Subjekto vadovas** | **Subjekto apskaitą tvarkantis asmuo** |
| 1. | Savivaldybės administracija | Raimundas Vaitiekus | Ona Bubelaitė |
| 2. | Savivaldybės iždas | Raimundas Vaitiekus | Danguolė Vėlavičiutė  Regina Meižienė |
| 3. | Šilalės Simono Gaudėšiaus gimnazija | Stasys Norbutas | Stanislava Gedvilienė |
| 4. | Šilalės rajono savivaldybės administracijos Laukuvos seniūnija | Virgilijus Ačas | Virgilija Petkienė |
| 5. | Šilalės rajono savivaldybės administracijos Šilalės kaimiškoji seniūnija | Stasys Lidžius | Danutė Čaraitė |
| 6. | Šilalės r. Kaltinėnų Aleksandro Stulginskio gimnazija | Virginijus Andrejauskas | Irena Genčauskienė |
| 7. | Šilalės r. Pajūrio Stanislovo Biržiškio gimnazija | Juozas Žymančius | Indrė Tarvydaitė |

1. LR vietos savivaldos įstatymas, 1994-07-07 Nr. I-533 (su vėlesniais pakeitimais), 27 str. 9 d. [↑](#footnote-ref-1)
2. LR viešojo sektoriaus atskaitomybės įstatymas, 2007-06-26 Nr. X-1212 (su vėlesniais pakeitimais ir papildymais). [↑](#footnote-ref-2)
3. LR biudžeto sandaros įstatymas, 1990-07-30 Nr. I-430 (su vėlesniais pakeitimais), 35 str. 4 d. [↑](#footnote-ref-3)
4. LR viešojo sektoriaus atskaitomybės įstatymas, 2007-06-26 Nr. X-1212 (su vėlesniais pakeitimais), 23 str., 30 str., 31 str. [↑](#footnote-ref-4)
5. Šilalės rajono savivaldybės tarybos 2015-04-20 sprendimas Nr. T1-100 „Dėl Šilalės rajono savivaldybės administracijos direktoriaus paskyrimo“. [↑](#footnote-ref-5)
6. Šilalės rajono savivaldybės administracijos direktoriaus 2015-12-31 įsakymas Nr. DĮP-332 „Dėl Danguolės Vėlavičiutės perkėlimo“. [↑](#footnote-ref-6)
7. LR valstybės kontrolieriaus 2002-02-21 įsakymas Nr. V-26 „Dėl Valstybinio audito reikalavimų patvirtinimo“ (su vėlesniais pakeitimais). [↑](#footnote-ref-7)
8. Tarptautinės buhalterių federacijos Tarptautinių audito ir užtikrinimo standartų valdybos išleisti Tarptautiniai audito standartai (Lietuvos audito rūmų išversti į lietuvių kalbą, http://www.lar.lt/new/page.php?514). [↑](#footnote-ref-8)
9. Šilalės rajono savivaldybės Konsoliduotųjų finansinių ataskaitų rinkinys, Finansinės būklės ataskaita pagal 2017-12-31 duomenis. [↑](#footnote-ref-9)
10. Šilalės rajono savivaldybės administracijos 2018-07-03 raštai Nr. B3-517 (5.11) „Dėl ataskaitų pateikimo“ ir Nr. B3-518 (5.11) „2017 m. biudžeto vykdymo ataskaitos aiškinamasis raštas“ pateikti Finansų ministerijai. [↑](#footnote-ref-10)
11. Šilalės rajono savivaldybės biudžeto pajamų ir išlaidų plano vykdymo 2017 m. gruodžio 31 d. ataskaita forma Nr. 1-sav. duomenys. [↑](#footnote-ref-11)
12. Šilalės rajono savivaldybės biudžeto pajamų ir išlaidų plano vykdymo 2017 m. gruodžio 31 d. ataskaita forma Nr. 1-sav. duomenys. [↑](#footnote-ref-12)
13. LR 2017 metų valstybės biudžeto ir savivaldybių biudžetų finansinių rodiklių patvirtinimo įstatymas, 2016-12-22 Nr. XIII-177. [↑](#footnote-ref-13)
14. LR biudžeto sandaros įstatymas, 1990-07-30 Nr. I-430 (su vėlesniais pakeitimais). [↑](#footnote-ref-14)
15. LR viešojo sektoriaus atskaitomybės įstatymas, 2007-06-26 Nr. X-1212 (su vėlesniais pakeitimais). [↑](#footnote-ref-15)
16. LR Vyriausybės 2001-05-14 nutarimas Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“ (su vėlesniais pakeitimais). [↑](#footnote-ref-16)
17. LR Vyriausybės 2004-03-26 nutarimas Nr. 345 „Dėl savivaldybių skolinimosi taisyklių patvirtinimo“ (su vėlesniais pakeitimais). [↑](#footnote-ref-17)
18. LR biudžeto sandaros įstatymas, 1990-07-30 Nr. I-430 (su vėlesniais pakeitimais), 8 str. 2 d., 26 str. 4 d. [↑](#footnote-ref-18)
19. Šilalės rajono savivaldybės tarybos 2017-02-28 sprendimas Nr. T1-27 „Dėl Šilalės rajono savivaldybės 2017 metų biudžeto patvirtinimo“. [↑](#footnote-ref-19)
20. Šilalės rajono savivaldybės tarybos sprendimai „Dėl Šilalės rajono savivaldybės tarybos 2017-02-28 sprendimu Nr. T1-27 patvirtinto savivaldybės 2017 metų biudžeto pakeitimo“: 2017-03-30 Nr. T1-60, 2017-05-25 Nr. T1-146, 2017-06-22 Nr. T1-160, 2017-08-03 Nr. T1-177, 2017-09-28 Nr. T1-206, 2017-11-23 Nr. T1-247, 2017-12-12 Nr. T1-264, 2017-12-28 Nr. T1-275. [↑](#footnote-ref-20)
21. Šilalės rajono savivaldybės tarybos 2017-02-28 sprendimas Nr. T1-27 „Dėl Šilalės rajono savivaldybės 2017 metų biudžeto patvirtinimo“. [↑](#footnote-ref-21)
22. Šilalės rajono savivaldybės mokėtinų ir gautinų sumų 2017 m. gruodžio 31 d. ataskaita (forma Nr. 4). [↑](#footnote-ref-22)
23. Šilalės rajono savivaldybės skolinių įsipareigojimų 2017 m. gruodžio 31 d. ataskaita (forma Nr. 3-sav.) [↑](#footnote-ref-23)
24. LR biudžeto sandaros įstatymas, 1990-07-30 Nr. I-430 (su vėlesniais pakeitimais), 10 str. 1 d. 1 p. [↑](#footnote-ref-24)
25. LR 2017 metų valstybės biudžeto ir savivaldybių biudžetų finansinių rodiklių patvirtinimo įstatymas, 2016-12-22 Nr. XIII-177, 13 str. [↑](#footnote-ref-25)
26. LR darbo kodeksas, 2016-09-14 Nr. XII-2603, 3 str. 9 d., 120 str. 3 d. [↑](#footnote-ref-26)
27. LR darbo kodeksas, 2016-09-14 Nr. XII-2603, 3 str. 9 d., 120 str. 3 d. [↑](#footnote-ref-27)
28. LR socialinės apsaugos ir darbo ministro 2016-12-27 įsakymu Nr. A1-687 „Dėl metinių darbo dienų koeficientų ir metinių vidutinio mėnesio darbo dienų ir valandų skaičių 2017 metais patvirtinimo“ 1.2.1.1 p. [↑](#footnote-ref-28)
29. LR darbo kodeksas, 2016-09-14 Nr. XII-2603, 3 str. 9 d., 120 str. 3 d. [↑](#footnote-ref-29)
30. LR vietos savivaldos įstatymas, 1994-07-07 Nr. I-533 (su vėlesniais pakeitimais), 48 str. 3 d. [↑](#footnote-ref-30)
31. Šilalės rajono savivaldybės tarybos 2015-01-21 sprendimas Nr. T1-7 „Dėl Šilalės rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“, II skyrius, 56-58 p. [↑](#footnote-ref-31)
32. LR Vyriausybės 1999-06-03 nutarimas NR. 719 „Dėl Inventorizacijos taisyklių patvirtinimo“ (su vėlesniais pakeitimais), IV skyrius. [↑](#footnote-ref-32)
33. Šilalės rajono savivaldybės tarybos 2016-03-31 sprendimas Nr. T1-69 „Dėl Ilgalaikio turto nusidėvėjimo (amortizacijos) ekonominių normatyvų viešojo sektoriaus subjektams patvirtinimo“. [↑](#footnote-ref-33)
34. LR vietos savivaldos įstatymas, 1994-07-07 Nr. I-533 (su vėlesniais pakeitimais), 48 str. 3 d. [↑](#footnote-ref-34)
35. Šilalės rajono savivaldybės tarybos 2015-01-21 sprendimas Nr. T1-7 „Dėl Šilalės rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“, II skyrius. [↑](#footnote-ref-35)
36. LR valstybės ir savivaldybių turto valdymo, naudojimo ir disponavimo juo įstatymas, 1998-05-12 Nr. VIII-729 (su vėlesniais pakeitimais), 14 str. 4 d. [↑](#footnote-ref-36)
37. LR biudžeto sandaros įstatymas, 1990-07-30 Nr. I-430 (su vėlesniais pakeitimais), 5 ir 7 str. [↑](#footnote-ref-37)
38. LR vietos savivaldos įstatymas, 1994-07-07 Nr. I-533 (su vėlesniais pakeitimais), 48 str. 3 d. [↑](#footnote-ref-38)
39. Šilalės rajono savivaldybės tarybos 2015-01-21 sprendimas Nr. T1-7 „Dėl Šilalės rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“, II skyrius. [↑](#footnote-ref-39)
40. LR finansų ministro įsakymas, 2008-05-08 Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“ (su vėlesniais pakeitimais) 72-73 p. [↑](#footnote-ref-40)
41. Šilalės rajono savivaldybės tarybos 2016-03-31 sprendimas Nr. T1-69 „Dėl ilgalaikio turto nusidėvėjimo (amortizacijos) ekonominių normatyvų viešojo sektoriaus subjektams patvirtinimo“. [↑](#footnote-ref-41)
42. LR finansų ministro 2018-01-29 įsakymas Nr. 1K-33 „Dėl 2017 metų Lietuvos Respublikos viešojo sektoriaus subjektų grupių finansinėms ataskaitoms konsoliduoti sudėties, lygių ir atsakingų už konsoliduotųjų finansinių ataskaitų rinkinių rengimą viešojo sektoriaus subjektų patvirtinimo“ (su vėlesniais pakeitimais) 1.53 p. [↑](#footnote-ref-42)
43. Viešojo sektoriaus apskaitos ir ataskaitų konsolidavimo informacinė sistema. [↑](#footnote-ref-43)
44. LR finansų ministro 2017-12-13 įsakymas Nr. 1K-454 „Dėl 2017 metų konsolidavimo kalendoriaus patvirtinimo“ [↑](#footnote-ref-44)